Laminn í höfuðið með fánastöng
Nokkuð var um líkamsárásir, þó ekki alvarlegar, í miðborginni í nótt að sögn lögreglunnar í Reykjavík. Tilkynnt var um líkamsárás í Hafnarstræti en þar höfðu þrír menn lamið annan mann í höfuðið með fánastöng. Ekki fékkst lýsing á mönnunum. Maðurinn fékk skurð á höfuðið og var fluttur á slysadeild. Maður var sleginn niður í götuna í Tryggvagötu í nótt. Ekki er vitað hver árásarmaðurinn er. Hann var fluttur á slysadeild með áverka í andliti og baki. Ennfremur voru slagsmál milli tveggja manna við Hús málarans. Annar maðurinn fingurbrotnaði og fékk áverka í andliti. Hann kom sér sjálfur á slysadeild. Hinn var fluttur á lögreglustöð og færður heim eftir tiltal við varðstjóra. Maður var handtekinn eftir að hafa veitst að dyravörðum um klukkan hálf sjö í morgun. Ennfremur voru slagsmál við Lækjartorg rétt fyrir sjö í morgun. Átta menn tóku þátt í slagsmálunum og var einn fluttur á slysadeild. Mennirnir voru mikið ölvaðir og æstir en lögreglu tókst eftir nokkra stund að róa mannskapinn og ekki var þörf á fjöldahandtöku.
Nokkuð var um líkamsárásir, þó ekki alvarlegar, í miðborginni í nótt að sögn lögreglunnar í Reykjavík.
Tilkynnt var um líkamsárás í Hafnarstræti en þar höfðu þrír menn lamið annan mann í höfuðið með fánastöng.
Maðurinn fékk skurð á höfuðið og var fluttur á slysadeild.
Maður var sleginn niður í götuna í Tryggvagötu í nótt.
Hann var fluttur á slysadeild með áverka í andliti og baki.